Mai mulți deputați și senatori USR, PNL, ALDE, PSD și PMP au depus, în Parlament, o propunere legislativă pentru modificarea și completarea legii nr.286/2009 privind Codul penal și a legii nr.135/2010 privind Codul de procedură penală.„Inițiativa propusă urmărește creșterea pedepselor pentru cazurile de abuz împotriva minorilor, astfel încât pedepsele să nu mai poată fi pronunțate cu suspendare, mai ales în contextul unei diferențe mari de vârstă”, se arată în expunerea de motive.Inițiatorii mai spun că, „totodată, diferența de vârstă pentru care infracțiunile nu vor fi sancționate va scădea de la 3 la 2 ani, cu scopul de a limita situațiile în care abuzatorul primește pedeapsa minimă. De asemenea, propunerea prevede creșterea vârstei minime pentru care un astfel de act poate fi considerat consimțit, de la 15 la 16 ani”.Astfel:(1) Raportul sexual, actul sexual oral sau anal, precum și orice alte acte de penetrare vaginală sau anală comise cu un minor între 14 și 16 ani se pedepsesc cu închisoarea de la 1 la 5 ani,(2) Fapta săvârșită asupra unui minor care nu a împlinit vârsta de 14 ani se pedepsește cu închisoarea de la 2 la 7 ani și interzicerea exercitării unor drepturi,Fapta comisă de un major cu un minor cu vârsta între 16 și 18 ani se pedepsește cu închisoarea de la 2 la 9 ani și interzicerea exercitării unor drepturi dacă:-minorul este membru de familie al majorului-minorul se află în îngrijirea, oocrotirea, educarea, paza sau tratamentul făptuitorului sau acesta a abuzat de poziția sa recunoscută de încredere sau de autoritate asurpra minorului ori de situația deosebit de vulnerabilă a acestuia, ca urmare a unui handicap psihic sau fizic ori ca urmare a unei situații de dependență-fapta a pus în pericol viața minorului-a fost comisă în scopul producerii de materiale pornograficeFapta se pedepsește cu închisoarea de la 4 la 11 ani și interzicerea unor drepturi dacă diferența de vârstă depășește 5 ani.Faptele prevăzute la alin. 1 și 2 nu se sancționează dacă diferența de vârstă nu depășește 2 ani.Totodată, tentativa se pedepsește.Actul sexual de orice natură săvârșit de un major în prezența unui minor care nu a împlinit vârsta de 16 ani se pedepsește cu închisoare de la 1 an la 4 ani sau cu amendă.Determinarea de către un major a unui minor care nu a împlinit vârsta de 16 ani să asiste la comiterea unor acte cu caracter exhibiționist ori la spectacole sau reprezentații în cadrul cărora se comit acte sexuale de orice natură, precum și punerea la dispoziția acestuia de materiale cu caracter pornografic, se pedepsesc închisoare de la 1 la 4 ani sau cu amendă.Fapta persoanei majore de a-i propune unui minor care nu a împlinit vârsta de 16 ani să se întâlnească, în scopul comiterii unui act dintre cele prevăzute mai sus, inclusiv atunci când propunerea a fost făcută prin mijloacele de transmitere la distanță, se pedepsește cu închisoare de la 1 la 5 ani sau cu amendă.Senatul este primă Cameră sesizată, for decizional fiind Camera Deputaților.